ভেগানবাদ
ভেগানবাদ হচ্ছে সেই অভ্যাসের চর্চা যার মাধ্যমে যেকোনো ধরনের প্রাণিজ পণ্যের ব্যবহার বিশেষত খাদ্যসংযমের জন্য নিরুৎসাহিত করা হয় আবার অনেক সময় প্রাণীর পণ্যমর্যাদা মূলক দর্শনের বিরোধিতার কারণেও নিরামিষ খাদ্য গ্রহণের চর্চা করা হয়। যারা এধরনের দর্শন বা খাদ্য সংযমের অনুসারী তাদেরকে বলা হয় ভেগানবাদী। নিরামিষাশীদের বিভিন্ন শ্রেণীর মধ্যে পার্থক্য করা যেতে পারে। খাদ্যতালিকাগত নিরামিষাশীরা, "কঠোর নিরামিষাশী" নামেও পরিচিত, যারা মাংস, ডিম, দুগ্ধজাত দ্রব্য এবং অন্য যেকোন প্রাণী থেকে প্রাপ্ত পদার্থ খাওয়া থেকে বিরত থাকে। "নৈতিক নিরামিষাশী" হল এমন যিনি শুধুমাত্র উদ্ভিদ-ভিত্তিক খাদ্য অনুসরণ করেন না কিন্তু দর্শনকে তাদের জীবনের অন্যান্য ক্ষেত্রে প্রসারিত করেন, যে কোনও উদ্দেশ্যে প্রাণীদের ব্যবহারের বিরোধিতা করেন, এবং মানুষ সহ সকল প্রাণীর প্রতি নিষ্ঠুরতা ও শোষণ এড়াতে চেষ্টা করে। ভেগানবাদীদের আরেকটি প্রকার হলো পরিবেশবাদ ভেগানবাদী, তারা নিরামিষ ভক্ষণ করার পক্ষে বলে এবং প্রাণিজ যে কোন দ্রব্য ব্যবহার করা বিপক্ষে বলার পিছনে যে যুক্তি উপস্থাপন করা তা হল- ব্যবসায়িক ভাবে প্রাণীর চাষাবাদ পরিবেশকে ক্ষতি করছে; পৃথিবীকে অবাসযোগ্য করে তুলছে। নিরামিষ খাদ্য গ্রহণ জীবন যাত্রার যেকোনো পর্যায়ে প্রযোজ্য। হতে পারে তা শৈশবের সময় অথবা গর্ভ সঞ্চারের সময়; এমনটাই মনে করে মার্কিন পুষ্টি খাদ্য সংস্থা, কানাডার খাদ্যসংযমী সংস্থা, এবং ব্রিটিশ খাদ্য সংযমী সংস্থা। শিশু অথবা বয়োঃসন্ধিকালী মানুষ অথবা গর্ভবতী নারী বা স্তন্যদায়ের সময়ে নিরামিষ ভক্ষণকে সমর্থন করেনি জার্মান পুষ্টি খাদ্য সংস্থা। ভেগানবাদীদের খাদ্য তালিকা স্বয়ংপূর্ণ থাকে ডায়াটরী ফাইবার, ম্যাগনেসিয়াম, ফলিক এসিড, ভিটামিন সি, ভিটামিন ই, আয়রন, এবং ফটোকেমিক্যাল দ্বারা এবং তাদের খাদ্যে কম থাকে ডায়াটেরী শক্তি, পরিপৃক্ত চর্বি, কোলেস্টরল, ওমেফা ৩ ফ্যাটি এসিড, ভিটামিন ডি, ক্যালসিয়াম, জিঙ্ক এবং ভিটামিন বি১২। ভারসাম্যহীন নিরামিষ খাদ্য গ্রহণ পুষ্টিহীনতা তৈরি করতে পারে এবং স্বাস্থ্যের জন্য ঝুঁকিপূর্ণ হয়ে উঠতে পারে। এইসব অভাব গুলো পুরণ হতে পারে ফর্টিফায়েড খাদ্য গ্রহণ অথবা নিয়মিত ডায়াটেরী সাপ্লিমেন্ট গ্রহণ করলে। ভিটামিন বি১২ সাপ্লিমেন্ট নেওয়া খুবই জরুরী কারণ এর অভাব রক্ত বৈকল্য অথবা স্নায়ুগত এমন ক্ষতি করে; যা কখনোই ভালো করা যায় না। ভেগান (নিরামিষাশী) শব্দটি ডোনাল্ড ওয়াটসন এবং তার তৎকালীন ভবিষ্যত স্ত্রী ডরোথি মরগান ১৯৪৪ সালে তৈরি করেছিলেন। ২০১০-এর দশকে ভেগানবাদের প্রতি আগ্রহ উল্লেখযোগ্যভাবে বৃদ্ধি পেয়েছে।